02020XC0320(03) — RO — 28.01.2021 — 004.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:

▼B

COMUNICARE A COMISIEI

Cadru temporar pentru măsuri de ajutor de stat de sprijinire a economiei în contextul actualei epidemii de COVID-19

2020/C 91 I/01

1. EPIDEMIA DE COVID-19, IMPACTUL ACESTEIA ASUPRA ECONOMIEI ȘI NECESITATEA UNOR MĂSURI TEMPORARE

1.1. Epidemia de COVID-19 și impactul acesteia asupra economiei

▼M2

7. În cazul în care, din cauza epidemiei de COVID-19, băncile ar avea nevoie de sprijin financiar public extraordinar [a se vedea articolul 2 alineatul (1) punctul 28 din Directiva privind redresarea și rezoluția instituțiilor bancare și articolul 3 alineatul (1) punctul 29 din Regulamentul privind mecanismul unic de rezoluție] sub formă de lichidități, de recapitalizare sau de măsură privind activele depreciate, va trebui să se evalueze dacă măsura îndeplinește condițiile prevăzute la articolul 32 alineatul (4) litera (d) punctul (i), (ii) sau (iii) din Directiva privind redresarea și rezoluția instituțiilor bancare și la articolul 18 alineatul (4) litera (d) punctul (i), (ii) sau (iii) din Regulamentul privind mecanismul unic de rezoluție. În cazul în care sunt întrunite condițiile menționate anterior, nu se va considera că banca ce beneficiază de un astfel de sprijin financiar public extraordinar este în curs de a intra în dificultate sau susceptibilă de a intra în dificultate. În măsura în care aceste măsuri abordează probleme legate de epidemia de COVID-19, se va considera că acestea intră sub incidența punctului 45 din Comunicarea din 2013 privind sectorul bancar ( 6 ), care prevede o derogare de la cerința privind repartizarea sarcinilor între acționari și creditorii subordonați.

▼B

▼M2

▼B

1.2. Necesitatea unei coordonări strânse la nivel european a măsurilor naționale de ajutor

1.3. Necesitatea unor măsuri adecvate de ajutor de stat

▼M2

▼B

14. În plus, în temeiul articolului 107 alineatul (3) litera (c) din TFUE și conform Orientărilor privind ajutoarele de stat pentru salvare și restructurare, statele membre pot notifica Comisiei schemele de ajutoare menite să răspundă nevoilor acute de lichidități și să sprijine întreprinderile care se confruntă cu dificultăți financiare cauzate sau agravate și de epidemia de COVID-19 ( 9 ).

▼M5

Astfel de măsuri pot include măsuri care impun încetarea completă a unei activități economice (de exemplu, închiderea barurilor, a restaurantelor sau a magazinelor neesențiale) sau încetarea acesteia în anumite zone [de exemplu, restricții de zbor sau restricții privind alte tipuri de transport către sau dinspre anumite puncte de origine sau de destinație ( 13 )]. Excluderea anumitor categorii foarte concrete de clienți (de exemplu, turiștii în ceea ce privește hotelurile, excursiile școlare în ceea ce privește unitățile de cazare rezervate tinerilor) constituie, de asemenea, măsuri care creează o legătură directă între evenimentul excepțional și prejudiciul care rezultă din excluderea acestor categorii de clienți. Măsurile restrictive care permit acordarea de compensații în temeiul articolului 107 alineatul (2) litera (b) din TFUE pot include, de asemenea, măsuri de plafonare a prezenței pentru anumite sectoare sau activități (de exemplu, activități de divertisment, târguri comerciale, evenimente sportive) la niveluri demonstrabil și semnificativ inferioare celor care ar fi impuse, în respectivul cadru specific, de norme general aplicabile privind distanțarea socială sau de norme privind capacitatea în spațiile comerciale (de exemplu, pentru că nu pare suficient de sigur că protocoalele pot fi concepute și aplicate cu succes pentru a asigura respectarea măsurilor general aplicabile în astfel de contexte). Astfel de plafonări ale prezenței pot constitui o restricție de facto în cazul în care măsurile de atenuare economică implică încetarea totală a activității afectate sau a unei părți suficient de substanțiale din activitatea respectivă ( 14 ).

În schimb, alte măsuri restrictive (de exemplu, măsurile generale de distanțare socială sau constrângerile sanitare generale, inclusiv măsurile care doar transpun astfel de cerințe generale în termeni specifici caracteristicilor anumitor sectoare sau tipuri de spații) nu par să îndeplinească cerințele prevăzute la articolul 107 alineatul (2) litera (b) din TFUE. În același fel, alte tipuri de ajutoare care abordează, în general, încetinirea creșterii economice cauzate de pandemia de COVID-19 trebuie evaluate din perspectiva temeiurilor de compatibilitate prevăzute la articolul 107 alineatul (3) litera (b) din TFUE și, deci, în principiu, pe baza prezentului cadru temporar.

▼M5

▼B

▼M1

16a. De asemenea, Comisia consideră că, pe lângă măsurile de ajutor permise în temeiul articolului 107 alineatul (3) litera (b) din TFUE și posibilitățile existente în temeiul articolului 107 alineatul (3) litera (c) din TFUE, este, de asemenea, esențial să se accelereze activitățile relevante de cercetare și dezvoltare privind COVID-19, să se sprijine infrastructurile de testare și de producție la scară largă care contribuie la dezvoltarea de produse relevante pentru COVID-19, precum și să se sprijine fabricarea produselor necesare pentru combaterea epidemiei. Prin urmare, prezenta comunicare stabilește condițiile în care Comisia va considera aceste măsuri ca fiind compatibile cu piața internă în temeiul articolului 107 alineatul (3) litera (c) din TFUE. Comisia a ținut seama în mod corespunzător de obiectivul comun urmărit prin aceste măsuri de ajutor și de efectele pozitive ale acestora în ceea ce privește depășirea situației urgente de criză sanitară provocată de epidemia de COVID-19 atunci când a analizat efectele negative potențiale ale acestor măsuri asupra pieței interne.

▼M3

16b. Ajutorul acordat în temeiul prezentei comunicări în baza articolului 107 alineatul (3) litera (b) sau (c) din TFUE nu trebuie să fie condiționat de relocarea unei activități de producție sau a altei activități a beneficiarului dintr-o altă țară din SEE pe teritoriul statului membru care acordă ajutorul. S-ar părea că impunerea unei astfel de condiții ar cauza prejudicii pieței interne. Aceasta indiferent de numărul de locuri de muncă pierdute efectiv în unitatea inițială a beneficiarului din SEE.

▼B

2. APLICABILITATEA ARTICOLULUI 107 ALINEATUL (3) LITERA (B) DIN TRATATUL PRIVIND FUNCȚIONAREA UNIUNII EUROPENE

▼M2

▼M2

20a. Ajutoarele acordate instituțiilor de credit și instituțiilor financiare nu trebuie să fie evaluate în temeiul prezentei comunicări, cu excepția: (i) avantajelor indirecte acordate instituțiilor de credit sau financiare care direcționează ajutoare sub formă de împrumuturi sau de garanții care intră sub incidența secțiunilor 3.1-3.3, care rezultă din garanțiile prevăzute în secțiunea 3.4; (ii) ajutoarelor prevăzute în secțiunea 3.10, cu condiția ca schema să nu vizeze exclusiv angajații din sectorul financiar.

▼B

3. MĂSURI TEMPORARE DE AJUTOR DE STAT

▼M2

3.1. Cuantumuri limitate ale ajutoarelor

▼B

▼M1

▼M5

Ajutorul total nu depășește 1,8 milioane EUR pe întreprindere ( 19 ). Ajutorul poate fi acordat sub formă de granturi directe, avantaje fiscale și de plată ori sub alte forme, ca de exemplu, avansuri rambursabile, garanții, împrumuturi și titluri de capital, cu condiția ca valoarea nominală totală a acestor măsuri să se situeze sub plafonul global de 1,8 milioane EUR pe întreprindere. Toate cifrele utilizate trebuie să fie brute, și anume înainte de deducerea impozitelor sau a altor taxe.

▼B

▼M1

▼M5

▼M1

▼M5

ajutorul total nu depășește 270 000 EUR pentru fiecare întreprindere care își desfășoară activitatea în sectorul pescuitului și acvaculturii ( 25 ) sau 225 000 EUR pentru fiecare întreprindere care își desfășoară activitatea în domeniul producției primare de produse agricole ( 26 ); ( 27 ) ajutorul poate fi acordat sub formă de granturi directe, avantaje fiscale și de plată ori sub alte forme, ca de exemplu avansuri rambursabile, garanții, împrumuturi și titluri de capital, cu condiția ca valoarea nominală totală a acestor măsuri să nu depășească plafonul global de 270 000 EUR sau 225 000 EUR pe întreprindere; Toate cifrele utilizate trebuie să fie brute, și anume înainte de deducerea impozitelor sau a altor taxe.

▼M1

▼M5

▼M5

▼B

3.2. Ajutoare sub formă de garanții pentru împrumuturi

▼M5

▼M2

24a. Ajutoarele acordate în temeiul secțiunii 3.2 nu pot fi cumulate cu ajutoarele acordate pentru același principal subiacent al împrumutului în temeiul secțiunii 3.3 și viceversa. Ajutoarele acordate în temeiul secțiunilor 3.2 și 3.3 pot fi cumulate pentru împrumuturi diferite, cu condiția ca cuantumul total al împrumuturilor per beneficiar să nu depășească plafoanele stabilite la punctul 25 litera (d) sau la punctul 27 litera (d). Un beneficiar poate beneficia în paralel de mai multe măsuri prevăzute în secțiunea 3.2, cu condiția ca cuantumul total al împrumuturilor per beneficiar să nu depășească plafoanele stabilite la punctul 25 literele (d) și (e).

▼M1

▼M5

▼M5

▼M1

▼M5

▼B

3.3. Ajutoare sub formă de subvenționare a ratelor dobânzii pentru împrumuturi

▼M2

26. În vederea asigurării accesului la lichidități pentru întreprinderile care se confruntă cu un deficit brusc de lichidități, subvenționarea ratelor dobânzii pe o perioadă limitată și pentru un cuantum limitat al împrumutului poate constitui, în circumstanțele actuale, o soluție adecvată, necesară și clar direcționată. În plus, datoria subordonată care, în cazul unei proceduri de insolvență, este subordonată creditorilor chirografari preferențiali, poate constitui, de asemenea, o soluție adecvată, necesară și clar direcționată în circumstanțele actuale. O astfel de datorie constituie un instrument cu un potențial mai redus de denaturare a concurenței decât instrumentele de capitaluri proprii sau cele de capital hibride, întrucât nu poate fi convertită automat în capital propriu atât timp cât întreprinderea are capacitatea de a-și continua activitatea. Prin urmare, ajutoarele sub formă de datorie subordonată ( 37 ) trebuie să îndeplinească condițiile prevăzute în secțiunea 3.3, care se referă la instrumentele de datorie. Cu toate acestea, întrucât sporesc capacitatea societăților de a contracta datorii cu rang prioritar într-un mod similar sprijinului sub formă de capital, trebuie să se aplice în plus o marjă pentru riscul de credit și o limitare suplimentară a sumei în raport cu datoria cu rang prioritar [o treime pentru întreprinderile mari și jumătate din sumă pentru IMM-uri, astfel cum se definește la punctul 27 litera (d) subpunctul (i) sau (ii)]. Peste aceste plafoane, datoria subordonată ar trebui să fie evaluată în conformitate cu condițiile pentru măsurile de recapitalizare în contextul COVID-19 prevăzute în secțiunea 3.11, pentru a se asigura egalitatea de tratament.